recursal/SuperWikiNEXT-32B huggingface dataset:
**พฤติกรรมปรับตัว** (อังกฤษ: Adaptive behavior) หรือ **การปรับตัว** เป็นพฤติกรรมประเภทหนึ่งที่ใช้เปลี่ยนพฤติกรรม หรือใช้ปรับพฤติกรรมให้เข้ากับสถานการณ์
บ่อยครั้งมักจะกำหนดว่า เป็นพฤติกรรมประเภทที่ช่วยให้บุคคลเปลี่ยนพฤติกรรมก่อกวนหรือที่ไม่สร้างสรรค์ให้ดีขึ้น
พฤติกรรมเชิงลบอาจจะเป็นเรื่องทางสังคมหรืออาจจะเป็นเรื่องส่วนตัว
ยกตัวอย่างเช่น การกระทำที่ทำซ้ำ ๆ ซาก ๆ อาจจะปรับให้ไปเป็นการประดิษฐ์หรือสร้างอะไรอย่างอื่น 

โดยเปรียบเทียบกัน พฤติกรรมปรับตัวผิด (maladaptive behavior) เป็นพฤติกรรมอีกประเภทหนึ่งที่ใช้ในการลดความวิตกกังวลของตนเอง แต่เป็นพฤติกรรมที่ทำงานได้ไม่ดีและไม่ให้ผลดี
ยกตัวอย่างเช่น การหลีกเลี่ยงสถานการณ์บางอย่างเพราะว่ามีความหวาดกลัวที่ไม่สมเหตุผล
อาจจะช่วยลดความวิตกกังวลในส่วนเบื้องต้น แต่ว่าไม่ได้ให้ผลดีจริง ๆ ในการแก้ปัญหาในระยะยาว
พฤติกรรมปรับตัวผิดมักใช้เป็นตัวชี้ความผิดปรกติทางพฤติกรรมหรือทางการทำงานของจิตใจ
เพราะเป็นเรื่องที่ประเมินได้โดยปรวิสัย คือไม่ต้องอาศัยข้อมูลที่เป็นอัตวิสัย
แต่ให้สังเกตด้วยว่า พฤติกรรมที่สมมติว่ามีศีลธรรมอาจจะพิจารณาได้ว่าเป็นการปรับตัวผิด เช่นความไม่เห็นด้วยหรือความต่อต้านความคิดทางสังคม (dissent) หรือว่า การเว้นจากการบำเรอตน (abstinence)

พฤติกรรมปรับตัวเป็นตัวสะท้อนถึงทักษะทางสังคมและทักษะการดำเนินชีวิตในชีวิตประจำวัน
เราจะมีรูปแบบพฤติกรรมที่เปลี่ยนไปตามพัฒนาการ ตามสถานการณ์ในชีวิตและสถานการณ์ในสังคม ตามค่านิยมในชีวิต และตามความคิดความต้องการของผู้อื่น
การประเมินพฤติกรรมปรับตัว เป็นส่วนสำคัญในการประเมินสมรรถภาพของบุคคลในการดำเนินชีวิต จะเป็นการทำอาชีพก็ดี ปฏิสัมพันธ์ในสังคมก็ดี หรือว่าในเรื่องของการศึกษาก็ดี

ขอบเขตและนิยาม
--------------

พฤติกรรมปรับตัวรวมทั้งพฤติกรรมตามอายุที่จำเป็นเพื่อจะใช้ชีวิตโดยพึ่งตนเองได้ 
และดำเนินชีวิตให้ปลอดภัยและเหมาะสม
ยกตัวอย่างเช่น การทำความสะอาดร่างกาย การแต่งตัว การระวังความปลอดภัย การจับต้องอาหารที่ถูกต้อง การทำอาชีพ การบริหารทรัพย์ การทำความสะอาด การคบเพื่อนใหม่ ๆ ทักษะทางสังคม และหน้าที่ความรับผิดชอบที่ควรจะมีตามอายุและตามกลุ่มสังคม

การกำหนด
--------

### การวัดพฤติกรรม

เพื่อที่จะกำหนดสมรรถภาพของพฤติกรรมปรับตัว ผู้ตรวจต้องตรวจดูทักษะการรับรู้ ทักษะสังคม และทักษะในการดำเนินชีวิต
เพื่อที่จะวัดทักษะในการปรับตัว นักจิตวิทยาต้องต้องใช้มาตราวัดพฤติกรรมปรับตัวที่ได้ปรับมาตรฐานให้เข้ากับบุคคลทั้งที่ไม่มีและมีความพิการ
สำหรับนักเรียน การวัดการปรับตัวทำได้โดยการสัมภาษณ์ผู้ปกครอง ครู หรือบุคคลอื่นที่คุ้นเคยกับกิจกรรมและชีวิตประจำวันของนักเรียน
ซึ่งอาจจะพบว่านักเรียนมีจุดแข็งและจุดอ่อนในทักษะการรับรู้ ทักษะสังคม หรือ/และทักษะในการดำเนินชีวิต

มาตราพฤติกรรมเหล่านี้ช่วยวัดความเสียหายหรือความล่าช้าในการพัฒนาการของการดำเนินชีวิตประจำวัน
ที่บ่อยครั้งอาจจะสัมพันธ์กับความพิการหรือความเจ็บป่วย
การวัดพฤติกรรมปรับตัวนั้นเป็นการประเมินความประพฤติทั่วไป ไม่ใช่เป็นการประเมินการกระทำที่ทำได้ดีที่สุด
การประเมินพฤติกรรมปรับตัวเป็นเรื่องที่จำเป็นในการวินิจฉัยความพิการทางสติปัญญา

พฤติกรรมปรับตัวสำหรับผู้มีความพิการ
-----------------------------------

ทฤษฎี
-----

เชิงอรรถและอ้างอิง
------------------

1. ↑  "พบคำศัพท์ Adaptive behavior ทั้งหมด 1 รายการ". สำนักงานพัฒนาวิทยาศาสตร์และเทคโนโลยีแห่งชาติ. สืบค้นเมื่อ 2015-04-07.[*ลิงก์เสีย*]
2. ↑  Heward, William L. (2005-03-21). *Exceptional Children: An Introduction to Special Education* (8 ed.). Prentice Hall. ISBN 9780131191709.

แหล่งข้อมูลอื่น
---------------

* Practopoiesis: a theory of adaptive behaviour.
* Adaptive traverse
**โดดี้ บอย เปญาโลซา** (Dodie Boy Peñalosa) หรือ **ดีออสดาโด ฆูมารัน เปญาโลซา** (Diosdado Jumaran Peñalosa) เกิดเมื่อ 19 พฤศจิกายน พ.ศ. 2505 ที่เนการา ออกซิเดนทัล ฟิลิปปินส์ เขาเป็นพี่ชายของเจอร์รี เปญาโลซา ซึ่งได้เป็นแชมป์โลกเช่นเดียวกัน

ประวัติ
-------

เปญาโลซาขึ้นชกมวยครั้งแรกเมื่อ 28 กุมภาพันธ์ พ.ศ. 2525 ชนะคะแนน โรเกอร์ ปีลาปิล จากนั้นขึ้นชกชนะรวดมาตลอด จนได้ครองแชมป์ฟิลิปปินส์รุ่นไลท์ฟลายเวทที่ว่างเมื่อ 26 พฤศจิกายน พ.ศ. 2525 ชนะน็อค โรมี ออสเตรีย ยก 12 ป้องกันแชมป์ไว้ได้ 1 ครั้ง ก็ได้ชิงแชมป์ OPBF รุ่นไลท์ฟลายเวทเมื่อ 18 มีนาคม พ.ศ. 2526 ชนะน็อค คิม ซุงนัม ยก 11 ที่ ฟิลิปปินส์ได้แชมป์มาครอง ป้องกันตำแหน่งไว้ได้ 1 ครั้ง จากนั้นได้ชิงแชมป์โลกรุ่นจูเนียร์ฟลายเวท IBF ที่ว่างเมื่อ 10 ธันวาคม พ.ศ. 2526 ชนะน็อค ซาโตชิ ชินเงกิ ยก 13 ที่ ญี่ปุ่นได้แชมป์มาครอง เปญาโลซาป้องกันแชมป์ได้ 3 ครั้ง แล้วจึงประกาศสละตำแหน่งเพื่อขึ้นไปชกในรุ่นฟลายเวท เปญาโลซาขึ้นชิงแชมป์โลกอีกครั้งเมื่อ 5 กรกฎาคม พ.ศ. 2529 แพ้คะแนนฮิลาริโอ ซาปาตา ที่ ฟิลิปปินส์ ชิงแชมป์โลกรุ่นฟลายเวท WBA ไม่สำเร็จ จากนั้น จึงชิงแชมป์โลกรุ่นฟลายเวท IBF เมื่อ 22 กุมภาพันธ์ พ.ศ. 2530 ชนะน็อค ชิน ฮิซุบ ยก 5 ที่เกาหลีใต้ แต่พอป้องกันแชมป์ครั้งแรกก็เสียแชมป์ไปเมื่อ 5 กันยายน พ.ศ. 2530 แพ้น็อค ชอย ชางโฮ ยก 11 ที่เกาหลีใต้

หลังจากเสียแชมป์โลก เปญาโลซา ยังคงขึ้นชกอย่างต่อเนื่อง ชกชนะนักมวยชาวไทยที่ฟิลิปปินส์หลายคน เช่น ขวัญใจ ส.เพลินจิต ทองเทพ เพชรศรีราชา จากนั้น ได้ไปชิงแชมป์โลกรุ่นเดิมอีกครั้งที่ลอนดอนเมื่อ 8 พฤศจิกายน พ.ศ. 2532 แพ้คะแนน เดฟ แม็กออลีย์ ชิงแชมป์ไม่สำเร็จ เปญาโลซายังคงชกมวยต่อมาจนถึง พ.ศ. 2538 แม้จะไม่ได้ชิงแชมป์โลกอีก โดยเคยชกชนะ แชมป์ เกียรติเพชร เด่น ชูวัฒนะ แมนนี่ เมลชอร์ สุขสวัสดิ์ ต.บุญเลิศ เขาขึ้นชกครั้งสุดท้ายเมื่อ 12 สิงหาคม พ.ศ. 2538 กับ จูเลียส ทาโรนา แต่การชกยุติลงในยกที่ 6 โดยไม่มีการตัดสิน จากนั้น เขาก็แขวนนวมไป

เกียรติประวัติ
--------------

* แชมป์ฟิลิปปินส์รุ่นไลท์ฟลายเวท
* แชมป์ OPBF รุ่นไลท์ฟลายเวท
	+ ชิง 18 มีนาคม 2526 ชนะน็อค คิม ซุงนัม ยก 11 ที่ ฟิลิปปินส์
	+ ป้องกันแชมป์ครั้งที่ 1, 11 มิถุนายน 2526 ชนะคะแนน คัตสุมิ ซาโตะ
	+ สละแชมป์
* แชมป์โลกรุ่นไลท์ฟลายเวท IBF
	+ ชิงแชมป์ที่ว่าง 10 ธันวาคม 2526 ชนะน็อค ซาโตชิ ชินงากิ ยก 13 ที่ ญี่ปุ่น
	+ ป้องกันแชมป์ครั้งที่ 1, 13 พฤษภาคม 2527 ชนะน็อค คิม แจฮอง ยก 7 ที่ เกาหลีใต้
	+ ป้องกันแชมป์ครั้งที่ 2, 16 พฤศจิกายน 2527 ชนะคะแนน ชอย จุมฮวาน ที่ ฟิลิปปินส์
	+ ป้องกันแชมป์ครั้งที่ 3, 12 ตุลาคม 2528 ชนะน็อค ยานี โดโกลาโม ยก 3 ที่ อินโดนีเซีย
	+ สละแชมป์
* แชมป์โลกรุ่นฟลายเวท IBF
	+ ชิง 22 กุมภาพันธ์ 2530 ชนะน็อค ชิน ฮิซุบ ยก 5 ที่เกาหลีใต้
	+ เสียแชมป์ 5 กันยายน 2530 แพ้น็อค ชาง โฮ ชอย ยก 11 ที่เกาหลีใต้
* เคยชิงแชมป์ต่อไปนี้แต่ไม่สำเร็จ
	+ ชิงแชมป์โลกรุ่นฟลายเวท WBA เมื่อ 5 กรกฎาคม 2529 แพ้คะแนน ฮิลาริโอ ซาปาต้า ที่ ฟิลิปปินส์
	+ ชิงแชมป์โลกรุ่นฟลายเวท IBF เมื่อ 8 พฤศจิกายน 2532 แพ้คะแนน เดฟ แมคออร์ลีย์ ที่ ลอนดอน

อ้างอิง
-------

สถิติการชก boxrec.com (อังกฤษ)
**รักลับ ซ่อนลึก** (อังกฤษ: The Door in the Floor) ภาพยนตร์อเมริกันออกฉายในปี ค.ศ. 2004 นำแสดงโดย เจฟฟ์ บริดเจส, คิม บาซิงเจอร์, จอน ฟอสเตอร์ กำกับการแสดงโดย ทอดด์ วิลเลียมส์  บทภาพยนตร์ดัดแปลงมาจากนวนิยายเรื่องแรกในสามเรื่องของ *A Widow for One Year* โดย จอห์น เออร์วิง ที่ประพันธ์ขึ้นในปี ค.ศ. 1998

เนื้อเรื่อง
-----------

ที่ชุมชนชายหาดในลองไอแลนด์ เท็ด โคล (เจฟฟ์ บริดเจส) นักเขียน นักวาดภาพ และนักเล่านิทานสำหรับเด็ก มีลูกสาววัย 4 ขวบที่แสนรู้ ชื่อ รูธ (เอลล์ เฟนนิง) เท็ดแยกกันอยู่กับ มาเรียน (คิม บาซิงเจอร์) ภรรยาสาวสวย ทั้งคู่ก่อนที่จะมีรูธเคยมีลูกชาย 2 คนชื่อ โทมัส และทิโมธี แต่ทั้งคู่ได้เสียชีวิตไปก่อนหน้านั้นนานแล้วตั้งแต่ยังวัยรุ่น แต่ก็ยังมีรูปถ่ายของทั้งคู่แขวนอยู่ทั่วบ้าน ซึ่งรูธชอบที่จะดูมันบ่อย ๆ 

เท็ดจ้างเอ็ดดี้ (จอน ฟอสเตอร์) หนุ่มวัยรุ่นที่เพิ่งจบมัธยมศึกษามาเป็นผู้ช่วยในช่วงฤดูร้อน เอ็ดดี้เป็นแฟนหนังสือของเท็ด เขาอ่านหนังสือของเท็ดทุกเรื่อง เมื่อเอ็ดดี้พบกับมาเรียนครั้งแรก เขาชอบเธอทันที แม้มาเรียนจะมีท่าทางที่เย็นชาก็ตาม เอ็ดดี้เก็บเอารูปถ่ายและเสื้อผ้ารวมทั้งชุดชั้นในของเธอมาสำเร็จความใคร่ เมื่อมาเรียนมาพบเข้า เธอก็ยอมให้เอ็ดดี้มีเพศสัมพันธ์ด้วย 

เท็ดแม้รู้เรื่องราวระหว่าง เอ็ดดี้กับมาเรียนก็ไม่ได้หึงหวงอะไร เพราะกำลังสนุกสนานอยู่กับเขียนภาพนู้ดของ คุณนายวอน (มิมิ โรเจอร์ส) อยู่ เท็ดกำลังมีงานเขียนภาพชุดใหม่ชื่อ *The Door in the Floor* เป็นนิทานเกี่ยวกับเด็กที่มีความกลัวต่อสิ่งประหลาดที่อยู่ใต้ประตูบนพื้นกับแม่ของตน 

เอ็ดดี้ได้ถามมาเรียนเกี่ยวกับการเสียชีวิตของลูกชายทั้ง 2 คน แต่มาเรียนก็ไม่ตอบอะไรแถมยังนิ่งเฉยจนหลับไปเอง ต่อมา มาเรียนได้ทิ้งเท็ดและเอ็ดดี้ไป เท็ดเพิ่งถูกคุณนายวอนขับรถไล่ฆ่าด้วยความโมโห เมื่อกลับมาเขาได้ไล่เอ็ดดี้ออก ก่อนจากกัน เท็ดจึงได้เล่าความจริงถึงสาเหตุการเสียชีวิตของโทมัสและทิโมธีให้เอ็ดดี้ฟัง

คำวิจารณ์
---------

ภาพยนตร์เมื่อเข้าฉายได้รับระดับอาร์ เพราะมีทั้งฉากเปลือยและเพศสัมพันธ์ สำหรับในประเทศไทยเข้าฉายแบบจำกัดโรง โดยฉายเฉพาะที่ลิโดเท่านั้น ได้รับเสียงวิจารณ์ว่า เป็นภาพยนตร์ที่เต็มไปด้วยสัญลักษณ์ซึ่งจะค่อย ๆ เผยออกมาเรื่อย ๆ จนท้ายที่สุด แต่ก็ไม่ได้บอกว่าพฤติกรรมที่แสนประหลาดของเท็ดเกิดจากอะไร และก็มีบางเสียงวิจารณ์ว่าให้แง่คิดในการดำเนินชีวิต

ขณะที่เดอะนิวยอร์กไทมส์ เรียกว่า เป็นภาพยนตร์ที่ดีที่สุดที่สร้างจากนวนิยายของจอห์น เออร์วิง

อ้างอิง
-------

1. ↑  จากสยามโซน
2. ↑  THE DOOR IN THE FLOOR
3. ↑  คำวิจารณ์จากสยามโซน
4. ↑  "Film Review; Coming to Terms With an Idol Who's Deeply in Love With His Own Feet of Clay" จากเดอะ นิวยอร์ก ไทมส์

แหล่งข้อมูลอื่น
---------------

* ข้อมูลจากIMDb
สำหรับม้วนกระดาษอีกฉบับที่ตั้งอยู่ในพิพิธภัณฑสถานแห่งชาติโตเกียว ดูที่ จิโงกุ-โซชิ (พิพิธภัณฑสถานแห่งชาติโตเกียว)

**จิโงกุ-โซชิ** (ญี่ปุ่น: 地獄草紙; โรมาจิ: *jigokuzōji*) เป็นม้วนกระดาษที่กล่าวถึง 7 ใน 16 อนุนรกในคิเซเกียว (Kisekyō). มีหกภาพที่ถูกวาดพร้อมกับรายละเอียด ซึ่งทุกประโยคเริ่มต้นด้วย "และมันยังคงมีอีกขุมนรก" ตามมาด้วยรายละเอียดของสิ่งที่พวกคนบาปจะจบลงด้วยการลงขุมนรกในแต่ละขุม. ใน 7 ขุมนรกที่พบในม้วนกระดาษนี้ ได้แก่: ขุมนรกแห่งอุจจาระ, ขุมนรกแห่งแนวถ่านหิน, ขุมนรกแห่งโกร่งเหล็ก, ขุมนรกแห่งไก่เพลิง, ขุมนรกแห่งเมฆทรายดำ, ขุมนรกแห่งหนองและเลือด และขุมนรกแห่งสุนัขจิ้งจอกและหมาป่า. มีการพิจารณาว่าม้วนกระดาษนี้มถูกมอบหมายให้วาดโดยจักรพรรดิโกะ-ชิระกะวะในศตวรรษที่ 12 ตัวจารึกถูกเก็บไว้ที่ไดโช-อิน ที่ฮิงาชิโอกูโบะ, โตเกียว จนกระทั่งยุคเมจิ, เมื่อมันตกไปอยู่ในทรัพย์สินของครอบครัวฮาระแห่งคานางาวะ จากนั้นจึงตกอยู่ภายใต้การดูแลของรัฐบาลญี่ปุ่น

ม้วนทั้งแผ่น
------------

Image of the whole scroll.ม้วนกระดาษทั้งแผ่น ยกเว้นส่วนสุดท้ายที่เขียนว่า: "มันยังมีอีกขุมนรก,..."

ดูเพิ่ม
-------

* นรกภูมิ
* รายชื่อสมบัติของชาติญี่ปุ่น (ภาพวาด)

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**จิโงกุ-โซชิ (พิพิธภัณฑสถานแห่งชาตินาระ)**

* Tokyo National Museum's page on the scrolls, with pictures and descriptions of the individual paintings

อ้างอิง
-------

1. ↑  "Jigoku-zōshi". *Encyclopedia of Japan*. Tokyo: Shogakukan. 2012. คลังข้อมูลเก่าเก็บจากแหล่งเดิมเมื่อ 2007-08-25. สืบค้นเมื่อ 2012-04-27.

"Hell Scroll". *Emuseum*. National Institutes for Cultural Heritage. คลังข้อมูลเก่าเก็บจากแหล่งเดิมเมื่อ 2012-03-20. สืบค้นเมื่อ 2010-11-08.
**การปรับตัวต่อการเปลี่ยนแปลงสภาพภูมิอากาศ** (อังกฤษ: climate change adaptation) หมายถึง การปรับตัวและสิ่งรอบๆตัว รวมถึงชุมชนให้มีความสามารถในการรับมือและสร้างภูมิคุ้มกันต่อสภาพภูมิอากาศที่เปลี่ยนแปลงไป รวมถึงการสร้างโครงสร้างพื้นฐานต่างๆเพื่อรับมือต่อสถานการณ์และสภาพปัญหา การปรับตัวต่อการเปลี่ยนแปลงสภาพภูมิอากาศมีความหมายแตกต่างจาก**การบรรเทาผลกระทบ** (อังกฤษ: Climate Change Mitigation)ซึ่งมักเข้าใจผิดในความหมายอยู่เสมอ อย่างไรก็ตาม การบรรเทาผลกระทบและการปรับตัวมีความสัมพันธ์ในเชิงผกผัน กล่าวคือ หากการบรรเทาผลกระทบเป็นไปอย่างมีประสิทธิภาพมาก การปรับตัวก็จะมีความจำเป็นและใช้ทรัพยากรน้อยลง 

การปรับตัวต่อการเปลี่ยนแปลงสภาพภูมิอากาศ เริ่มได้รับความสนใจจากทั่วโลก โดย **คณะกรรมการระหว่างรัฐบาลว่าด้วยการเปลี่ยนแปลงสภาพภูมิอากาศ** (อังกฤษ: Intergovernmental Panel on Climate Change หรือ IPCC)ได้จัดตั้งคณะทำงานกลุ่มที่ 2 (Working Group 2) รับผิดชอบด้านผลกระทบ การปรับตัว และความอ่อนไหว (Impact Adaptation and Vulnerability)  โดยคณะทำงานได้ระบุว่าการปรับตัวเป็นนโยบายที่จำเป็นต้องผลักดันเพื่อลดผลกระทบที่จะเกิดขึ้นจากการเปลี่ยนแปลงสภาพภูมิอากาศ 

ในประเทศอังกฤษ มีการให้ข้อมูลการปรับตัวต่อการเปลี่ยนแปลงสภาพภูมิอากาศในเว็บไซต์ของรัฐบาล โดยระบุว่าอังกฤษต้องเตรียมปรับตัวรับมือในปัญหา น้ำท่วม ภัยแล้ง และปัญหาคลื่นความร้อน โดยมีรายละเอียดการปรับตัวตามเอกสาร Mayor’s Climate Change Adaptation Strategy

อ้างอิง
-------

1. ↑  อ้างอิงจากเว็บไซต์การปรับตัวต่อการเปลี่ยนแปลงสภาพภูมิอากาศ environnet.in.th  เก็บถาวร 2016-03-05 ที่ เวย์แบ็กแมชชีน
2. ↑  อ้างอิงจากเว็บไซต์การปรับตัวต่อการเปลี่ยนแปลงสภาพภูมิอากาศ environnet.in.th  เก็บถาวร 2016-03-05 ที่ เวย์แบ็กแมชชีน
3. ↑  อ้างอิงจากเว็บไซต์คณะวิทยาศาสตร์ มหาวิทยาลัยรามคำแหง เก็บถาวร 2012-04-12 ที่ เวย์แบ็กแมชชีน
4. ↑  อ้างอิงจากเว็บไซต์ IPCC ASSESSMENT REPORTS
5. ↑  อ้างอิงจากเว็บไซต์ เก็บถาวร 2011-09-24 ที่ เวย์แบ็กแมชชีน
**นายทองดี อิสราชีวิน** อดีตสมาชิกสภาผู้แทนราษฎรจังหวัดเชียงใหม่ 6 สมัย สังกัดพรรคประชาธิปัตย์ เป็นนักการเมืองที่ได้รับการกล่าวถึงว่าเป็น "ดาวดีแห่งสภาผู้แทนราษฎร"

ประวัติ
-------

นายทองดี อิสราชีวิน (สกุลเดิม ชุติมา) เกิดเมื่อวันที่ 18 มกราคม พ.ศ. 2457 เป็นบุตรคนสุดท้องของนายสุ่นโฮง ชุติมา กับนางคำมูล ชุติมา ครอบครัวเป็นคหบดี อาศัยอยู่ย่านวัดเกตการาม มีพี่น้อง 9 คน อาทิ นายไหล่แม ชุติมา (บิดานายบวร ชุติมา) นางทองสุก ตันติพงศ์ (มารดาของนายไกรสร ตันติพงศ์) และนายสุวิชช พันธเศรษฐ สำเร็จการศึกษาจากโรงเรียนปรินส์รอยแยลส์วิทยาลัย และโรงเรียนเทพศิรินทร์ จากนั้นได้ไปศึกษาต่อที่ประเทศเยอรมนี

นายทองดี สมรสกับนางบุญมี อิสราชีวิน มีบุตรชายชื่อนายทองดีน้อย เขาเสียชีวิตเมื่อวันที่ 7 เมษายน พ.ศ. 2518 ซึ่งหนังสือพิมพ์ไทยรัฐฉบับวันที่ 8 เมษายน พ.ศ. 2518 ได้รายงานข่าวหน้าหนึ่งพร้อมภาพประกอบว่า "ดาวดี หัวใจวายตายแล้ว"

การเมือง
--------

นายทองดี เป็นน้องชายของนายสุวิชช พันธเศรษฐ อดีตสมาชิกสภาผู้แทนราษฎร จังหวัดเชียงใหม่ สังกัดพรรคประชาธิปัตย์ ส่งผลให้นายทองดี มีความสนใจและลงสมัครรับเลือกตั้ง ในการเลือกตั้ง พ.ศ. 2490 แทนตำแหน่งที่ว่างเนื่องจากนายสุมินทร์ อุปโยคิน เสียชีวิตลงในเดือนกรกฎาคม พ.ศ. 2490 และได้รับเลือกตั้งต่อเนื่องในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2491 และการเลือกตั้งในเดือนกุมภาพันธ์ พ.ศ. 2500 รวมทั้งในเดือนธันวาคมของปีเดียวกัน

ต่อมาในการเลือกตั้ง พ.ศ. 2512 ได้ลงสมัครรับเลือกตั้งในสังกัดพรรคอิสระธรรม ซึ่งนายทองดี ดำรงตำแหน่งเลขาธิการพรรค และได้รับเลือกตั้งเป็น ส.ส.คนเดียวของพรรค และจากการทำหน้าที่ในสภาผู้แทนราษฎร รวมถึงการปฏิเสธจะรับตำแหน่งใดๆ ทางการเมือง ด้วยเหตุผลว่าชาวเชียงใหม่ เลือกให้มาเป็นฝ่ายค้าน ทำให้นายทองดี ได้รับฉายาว่า "ดาวดี"

นายทองดี เป็นสมาชิกสภาผู้แทนราษฎร ที่สร้างประวัติศาสตร์ให้รัฐสภาด้วยการอภิปรายไม่ไว้วางใจรัฐบาลผสมของพรรคตนเอง คือ พรรคประชาธิปัตย์ และการยกมือไม่ไว้วางใจรัฐบาลของหม่อมราชวงศ์เสนีย์ ปราโมช และการเสนอร่างพระราชบัญญัติถ่ายทอดเสียงการประชุมสภาฯ

นายทองดี มีบทบาทในสภาผู้แทนราษฎร โดยได้ตั้งกระทู้ถามที่สำคัญ อาทิ กระทู้ถามเรื่อง โครงการพัฒนาการน้ำมันฝาง จังหวัดเชียงใหม่ การออกโฉนดให้แก่สมาชิกสหกรณ์นิคมกสิกรรมสันทราย การจัดตั้งสหกรณ์นิคมกสิกรรมในอำเภอฝาง การจัดตั้งสหกรณ์ประเภทหาทุนในจังหวัดเชียงใหม่ และเรื่องการไฟฟ้าในจังหวัดเชียงใหม่ การสร้างโรงไฟฟ้าโดยใช้พลังแรงน้ำตกในจังหวัดเชียงใหม่ เป็นต้น

เครื่องราชอิสริยาภรณ์
---------------------

* พ.ศ. 2507 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 3 ตริตาภรณ์มงกุฎไทย (ต.ม.)

อ้างอิง
-------

1. ↑
2. ↑  ย้อนเหตุการณ์ที่เชียงใหม่(28)[*ลิงก์เสีย*]
3. 1 2 3 4  **นักการเมืองท้องถิ่นจังหวัดเชียงใหม่**. กรุงเทพฯ : สถาบันพระปกเกล้า. 2551[*ลิงก์เสีย*]
4. ↑  พระราชกฤษฎีกาให้เลือกตั้งสมาชิกสภาผู้แทนราษฎรจังหวัดเชียงใหม่ เขตเลือกตั้งที่ 1 ขึ้นแทนตำแหน่งที่ว่าง พ.ศ. 2518
5. ↑  ประกาศกระทรวงมหาดไทย เรื่อง ผลการเลือกตั้งสมาชิกสภาผู้แทนราษฎรทั่วไป
6. ↑  ประกาศกระทรวงมหาดไทย เรื่อง ผลการเลือกตั้งสมาชิกสภาผู้แทนราษฎรทั่วไป พ.ศ. ๒๕๐๐ ครั้งที่ ๒
7. ↑  กระทู้ถามที่ ส. ๒๐/๒๕๐๐ ของนายทองดี อิสราชีวิน สมาชิกสภาผู้แทนราษฎร จังหวัดเชียงใหม่ เรื่อง โครงการพัฒนาการน้ำมันฝาง จังหวัดเชียงใหม่
8. ↑  กระทู้ถามที่ ส. ๘/๒๕๐๐ ของ นายทองดี อิสราชีวิน สมาชิกสภาผู้แทนราษฎรจังหวัดเชียงใหม่ เรื่อง การไฟฟ้าในจังหวัดเชียงใหม่
9. ↑  กระทู้ถามที่ ๑๙/๒๔๙๒ ของนายทองดี อิสราชีวิน ผู้แทนราษฎรจังหวัดเชียงใหม่ เรื่อง การสร้างโรงไฟฟ้าโดยใช้พลังแรงน้ำตกในจังหวัดเชียงใหม่
**รัฐอูซัน** (เกาหลี: 우산국; ฮันจา: 于山國; อาร์อาร์: *Usan-guk*; เอ็มอาร์: *Usan-guk*) เป็นรัฐขนาดเล็กตั้งอยู่บนเกาะใกล้กับคาบสมุทรเกาหลี ร่วมสมัยกับยุคสามอาณาจักรบนคาบสมุทรเกาหลี มีเอกราชล่วงมาจนถึง พ.ศ. 1446 ก็ถูกผนวกเข้ากับอาณาจักรโครยอ

ปัจจุบันพื้นที่ของอดีตรัฐอูซันเป็นส่วนหนึ่งของเทศมณฑลอุลลึง จังหวัดคย็องซังเหนือ ประเทศเกาหลีใต้ และมักถูกทางการเกาหลีใต้หยิบยกขึ้นมาเพื่ออ้างสิทธิ์บนกองหินอันเป็นดินแดนพิพาทกับประเทศญี่ปุ่น

ประวัติ
-------

รัฐอูซัน เป็นรัฐเอกราชขนาดเล็กตั้งอยู่บนเกาะอุลลึง (เกาหลี: 울릉도; ฮันจา: 鬱陵島) และเกาะชุก (เกาหลี: 죽도; ฮันจา: 竹島) บ้างก็อ้างว่ากินอาณาเขตถึงกองหินเลียนคอร์ต (อังกฤษ: Liancourt Rocks; เกาหลี: 독도; ญี่ปุ่น: 竹島) ซึ่งปัจจุบันเป็นแดนพิพาทระหว่างเกาหลีใต้กับญี่ปุ่น

จากหลักฐานทางโบราณคดีบ่งว่าบนเกาะอุลลึงมีการตั้งถิ่นของมนุษย์มากว่าหนึ่งพันปีก่อนคริสตกาล รัฐอูซันปรากฏขึ้นครั้งแรกใน *ซัมกุก ซากี* (เกาหลี: 삼국사기; ฮันจา: 三國史記) ว่าในปี พ.ศ. 1055 นายพลคิม อีซาบูแห่งอาณาจักรชิลลา กรีฑาทัพมาตีรัฐอูซันจนพ่ายและตกเป็นรัฐบรรณาการ ในช่วงเวลาดังกล่าวรัฐอูซันได้รับวัฒนธรรมชิลลาเข้ามา ดังพบโบราณวัตถุอิทธิพลชิลลาบนเกาะอุลลึง ล่วงมาในปี พ.ศ. 1446 รัฐอูซันได้สิ้นเอกราชอย่างถาวรหลังถูกผนวกเข้ากับอาณาจักรโครยอในรัชกาลพระเจ้าแทโจ

แม้จะถูกรวมเข้ากับอาณาจักรในแผ่นดินใหญ่แล้ว แต่ด้วยความที่ห่างไกลจากแผ่นดินจึงทำให้อดีตรัฐอูซันถูกกลุ่มโจรสลัดบุกเข้าโจมตีบ่อยครั้งในคริสต์ศตวรรษที่ 11 และ 14 ตามลำดับ

ในแผนที่เกาหลีโบราณ
-------------------

* อูซัน
* แผนที่ยุคโชซ็อน (พ.ศ. 2073)แผนที่ยุคโชซ็อน (พ.ศ. 2073)
* แผนที่ยุคโชซ็อน (พ.ศ. 2073) : เกาะอุลลึง (鬱陵島) และเกาะอูซัน (于山島)แผนที่ยุคโชซ็อน (พ.ศ. 2073) : เกาะอุลลึง (鬱陵島) และเกาะอูซัน (于山島)
* แผนที่ของ กวัง ยอโด (廣輿圖; พ.ศ. 2280–2319) แสดงภาพเกาะอุลลึงและเกาะขนาดน้อยทางตะวันออกที่ระบุว่า "เรียกว่าเกาะอูซัน" (所謂 于山島)แผนที่ของ กวัง ยอโด (廣輿圖; พ.ศ. 2280–2319) แสดงภาพเกาะอุลลึงและเกาะขนาดน้อยทางตะวันออกที่ระบุว่า "เรียกว่าเกาะอูซัน" (所謂 于山島)
* มหาแผนที่แห่งแดนบุรพทิศ (大東輿地圖; พ.ศ. 2404) โดยคิม จ็อง-โฮ (金正浩) แสดงให้เห็นเกาะอุลลึง (鬱陵島) และเกาะอูซัน (于山) *มหาแผนที่แห่งแดนบุรพทิศ* (大東輿地圖; พ.ศ. 2404) โดยคิม จ็อง-โฮ (金正浩) แสดงให้เห็นเกาะอุลลึง (鬱陵島) และเกาะอูซัน (于山)
* มหาแผนที่แห่งแดนบุรพทิศ (大東輿地圖; พ.ศ. 2404) โดยคิม จ็อง-โฮ (金正浩) แสดงให้เห็นฝั่งตะวันออกของเกาะอุลลึง (鬱陵島) และเกาะอูซัน (于山)*มหาแผนที่แห่งแดนบุรพทิศ* (大東輿地圖; พ.ศ. 2404) โดยคิม จ็อง-โฮ (金正浩) แสดงให้เห็นฝั่งตะวันออกของเกาะอุลลึง (鬱陵島) และเกาะอูซัน (于山)
* แผนที่ยุคจักรวรรดิเกาหลี (พ.ศ. 2442) แสดงให้เห็นเกาะอุลลึง (鬱陵島) และเกาะอูซัน (于山)แผนที่ยุคจักรวรรดิเกาหลี (พ.ศ. 2442) แสดงให้เห็นเกาะอุลลึง (鬱陵島) และเกาะอูซัน (于山)

อ้างอิง
-------

1. 1 2 3  "Usanguk (Ulleungdo and Dokdo) Was Captured by Shilla and Became Korean Territory". *Facts on Dokdo*. Gyeongsangbuk-Do province. 2001. เก็บจากแหล่งเดิมเมื่อ 28 เมษายน 2015. สืบค้นเมื่อ 29 เมษายน 2015.

บรรณานุกรม
----------

* 内藤正中; 金柄烈 (เมษายน 2007). 史的検証 竹島・独島 [*Historical Verification: Takeshima and Dokdo*]. 岩波書店. ISBN 978-4-00-023774-1.

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**เกาะอูซัน**
**อาจารย์ทอง ตรีธารา** เกิดวันที่ 27 มีนาคม พ.ศ. 2495 ที่อำเภอบางบาล จังหวัดพระนครศรีอยุธยา ประเทศไทย เป็นผู้ฝึกสอนมวยไทยและเป็นอดีตนักมวยไทย เป็นที่รู้จักในฐานะหนึ่งในผู้ฝึกสอนมวยไทยรุ่นแรกในอเมริกา ผู้ก่อตั้งสถาบันมวยไทยในสปริงฟิลด์ รัฐมิสซูรี ใน พ.ศ. 2532 และสมาคมมวยไทยในสหรัฐอเมริกาในปีเดียวกันนี้ และดำรงตำแหน่งประธาน ในภายหลังกลายเป็นที่ปรึกษาทางเทคนิคมวยไทยสำหรับนิตยสารไฟท์เตอร์อินเตอร์เนชันแนล

ในสายอาชีพ
----------

เกิดวันที่ 27 มีนาคม พ.ศ. 2495 ในอำเภอบางบาล จังหวัดพระนครศรีอยุธยา ได้พบกับศิลปะการต่อสู้ของไทยเป็นครั้งแรกเมื่อมีอายุได้ 12 ปี โดยมีลุงเป็นผู้ฝึกสอน อาจารย์ทองเข้าร่วมต่อสู้ในภาคกลางและภาคใต้ของประเทศไทย และได้รับชัยชนะมาได้ราว 22 ครั้ง วันที่ 5 พฤษภาคม พ.ศ. 2514 เมื่ออายุได้ 18 ปี อาจารย์ทองได้เดินทางสู่สหรัฐอเมริกา และได้ฝึกการต่อสู้อื่นที่มีชื่อเสียงแบบตะวันตกกับนักมวยสากลและแชมป์มวยไทยที่มีชื่อว่า นิยม ประเสริฐสม สถานที่ซึ่งได้ร่วมฝึกฝนอยู่ที่สถาบันมวยไทย ในฮอลลีวูด รัฐแคลิฟอร์เนีย

การเป็นผู้ฝึกสอน
----------------

จากการเก็บออมและจากการช่วยเหลือของชาวเวียดนาม ส่งผลให้นักต่อสู้อย่างทอง สามารถที่จะเปิดโรงเรียนของตัวเองในย่านดาวน์ทาวน์ ที่ลอสแอนเจลิส รัฐแคลิฟอร์เนีย ใน พ.ศ. 2522 ย้ายไปสปริงฟิลด์ รัฐมิสซูรี เริ่มต้นทำการสอนรวมทั้งส่งเสริมรายการมวยไทยเล็กๆ กระทั่งถึงปี พ.ศ. 2528

นักมวยที่ได้รับการฝึก
---------------------

* พุฒ ล้อเหล็ก
* ผุดผาดน้อย วรวุฒิ
* นิยม ประเสริฐสม
* ซุปเปอร์แมน โอสถสภา
* ชุมพวง ชมภูทอง
* ยะสิน ลูกคลองตัน
* อ๊อดน้อย ลูกพระบาท
* จอมโหด ลูกคลองตัน

อ้างอิง
-------

1. ↑  Attn: Muay Thai scholars, Moving & changing gyms เก็บถาวร 2012-03-23 ที่ เวย์แบ็กแมชชีน (อังกฤษ)
2. ↑  The Passion for Muay Thai เก็บถาวร 2011-07-19 ที่ เวย์แบ็กแมชชีน (อังกฤษ)
3. 1 2 3  Arjarn Tong Trithara เก็บถาวร 2011-07-19 ที่ เวย์แบ็กแมชชีน (อังกฤษ)

แหล่งข้อมูลอื่น
---------------

* ARJARN TONG TRITHARA เก็บถาวร 2011-07-19 ที่ เวย์แบ็กแมชชีน (อังกฤษ)
**ริชาร์ด มากซ์** (Richard Marx) มีชื่อจริงว่า **ริชาร์ด โนเอล มากซ์** (Richard Noel Marx)เกิดเมื่อวันที่ 16 กันยายน ค.ศ. 1963 ในเมืองวินเนตกา รัฐอิลลินอย สหรัฐอเมริกา เป็นนักร้อง โปรดิวเซอร์ นักแต่งเพลงป็อบร่วมสมัย ประสบความสำเร็จอย่างมากปลายยุค 80 และต้นยุค 90 เจ้าของเพลงฮิต Right Here Waiting และ Now And Forever

ประวัติ
-------

ก่อนที่ริชาร์ด มากซ์จะมีโอกาสได้ออกอัลบั้มชุดแรกนั้น เขาเคยร้องเพลงประกอบโฆษณามาก่อน ซึ่งตัวริชาร์ด มากซ์เองนั้นเติบโตในครอบครัวนักดนตรี และทำให้เขาได้มีโอกาสร่วมผลิต
เพลงจิงเกิ้ลที่ใช้ในงานโฆษณากับพ่อของเขา ซึ่งพ่อของเขานั้นเป็นทั้งนักดนตรี นักแต่งเพลง และครูสอน
ร้องเพลง ซึ่งเคยผลิตเพลงที่ใช้ประกอบการโฆษณาดัง ๆ ที่ล้วนเป็นเพลงฮิต ๆ อย่างเพลงประกอบโฆษณา
ของ Nestle Crunch, Ken-L-Ration, Wrigley’ s Doublemint Gum, Kellogg และ Dial Soap
นอกจากนั้น ริชาร์ด มากซ์ยังเคยเป็นคอรัสให้กับ Lionel Richie ซึ่งในช่วงเวลานี้เองทำให้เขาได้เรียนรู้เพลงป๊อป

ผลงาน
-----

* *Richard Marx* (1987)
* *Repeat Offender* (1989)
* *Rush Street* (1991)
* *Paid Vacation* (1994)
* *Flesh and Bone* (1997)
* *Days in Avalon* (2000)
* *My Own Best Enemy* (2004)
* *Emotional Remains* (2008)
* *Sundown* (2008)
* *Christmas Spirit* (2012)
* *Beautiful Goodbye* (2014)

แหล่งข้อมูลอื่น
---------------

* เว็บไซต์ริชาร์ด มากซ์
**นรีมันพอยต์** (อังกฤษ: Nariman Point) เป็นย่านธุรกิจในมุมไบ และเคยเป็นย่านธุรกิจหลักของอินเดียชายฝั่งตะวันตก ก่อนที่จะเสียสถานะนั้นให้กับบานดรากุรลาคอมเพลกซ์ในย่านบานดรา ในปี 2010 และก่อนการพัฒนาย่านธุรกิจนรีมันพอยต์ ย่านธุรกิจกลางของมุมไบอยู่ที่บัลลาร์ดเอสเตต ซึ่งสร้างบนที่ดินถมเช่นเดียวกับนรีมันพอยต์

นรีมันพอยต์กินพื้นที่บนแหลมตอนใต้ของมุมไบ ปลายของถนนมารีนไดรฟ์ ชื่อนรีมันนั้นตั้งตามชื่ของกูรชีด ฟรามจี นรีมัน นายกเทศมนตรีผู้ริเริ่มการพัฒนาย่านนี้ในฐานะส่วนต่อขยายของแบกเบย์ สำนักงานใหญ่ของบริษัทที่ใหญ่ที่สุดบางแห่งของอินเดียตั้งอยู่ที่นรีมันพอยต์ และถึงแม้ว่านรีมันพอยต์จะถึงจุดตกต่ำลงแต่ก็ยังคงเป็นพื้นที่ที่เป็นเขตธุรกิจที่แพงที่สุดในอินเดีย เป็นรองเพียงคอนนอตเพลสในเดลี และในปี 2012 ซึ่งถูกแซงหน้าโดยบานดรากุรลาคอมเพลกซ์ในย่านบานดราของมุมไบเอง

อ้างอิง
-------

1. ↑  "Pin code : Nariman Point, Mumbai". pincode.org.in. สืบค้นเมื่อ 9 February 2015.
2. 1 2  แม่แบบ:Null (17 December 2012), "Why Nariman Point is running on empty", *Mumbai Mirror (online edition)*.
3. ↑  Chadha, Sunainaa (21 December 2012), "The slow but steady death of Nariman Point", *First Post*.
**ริจินอล ฟุตซอล ทัวร์นาเม้นต์ ฤดูกาล 2554** เป็นการแข่งขันฟุตบอลลีกระดับสองของประเทศไทย ที่จัดขึ้นเพื่อส่งเสริมให้มีการแข่งขันฟุตซอล ในระดับภูมิภาค ให้เกิดความแพร่หลายมากยิ่งขึ้น เริ่มทำการแข่งขันตั้งแต่วันที่ 17 มิถุนายน 2554 โดยมีสโมสรเข้าแข่งขันทั้งหมดมากกว่า 100 สโมสร แบ่งออกเป็น 5 ภูมิภาค ได้แก่ ภาคเหนือ ภาคใต้ ภาคกลาง ภาคตะวันออก และภาคตะวันออกเฉียงเหนือ

รูปแบบการแข่งขัน
----------------

โดยแบ่งการแข่งขันออกเป็นรอบคัดเลือก ทั้งหมด 5 ภูมิภาค โดยในแต่ละภาคมีการแบ่งกลุ่ม จำนวนกลุ่มจะขึ้นอยู่กับจำนวนของสโมสรในภาคนั้น โดยอันดับที่ 1 และ 2 ของแต่ละกลุ่ม จะเข้าสู่การแข่งขันในรอบที่แชมป์เปี้ยนส์ลีกต่อไป โดยในรอบแบ่งกลุ่มแชมป์เปี้ยนส์ลีก จะคัดเลือกนำชนะเลิศ และ รองชนะเลิศของกลุ่ม เข้ารอบรองชนะเลิศ โดยชนะเลิศการแข่งขัน รองชนะเลิศ และ อันดับที่ 3 จะได้เลื่อนชั้น เพื่อทำการแข่งขันใน ฟุตซอลลีกฤดูกาลหน้า

กลุ่ม
-----

### ภาคเหนือ

* ดูที่ *ริจินอล ฟุตซอล ทัวร์นาเม้นต์ ฤดูกาล 2554 กลุ่มภาคเหนือ*

### ภาคกลาง

* ดูที่ *ริจินอล ฟุตซอล ทัวร์นาเม้นต์ ฤดูกาล 2554 กลุ่มภาคกลาง*

### ภาคตะวันออก

* ดูที่ *ริจินอล ฟุตซอล ทัวร์นาเม้นต์ ฤดูกาล 2554 กลุ่มภาคตะวันออก*

### ภาคใต้

* ดูที่ *ริจินอล ฟุตซอล ทัวร์นาเม้นต์ ฤดูกาล 2554 กลุ่มภาคใต้*

### ภาคตะวันออกเฉียงเหนือ

* ดูที่ *ริจินอล ฟุตซอล ทัวร์นาเม้นต์ ฤดูกาล 2554 กลุ่มภาคตะวันออกเฉียงเหนือ*

อ้างอิง
-------

1. 1 2  "CAT Regional Futsal Tournament 2011". ยูเอสเอ็ม. 18 พฤศจิกายน 2554. คลังข้อมูลเก่าเก็บจากแหล่งเดิมเมื่อ 2011-11-18. สืบค้นเมื่อ 11 สิงหาคม 2562. `{{cite web}}`: ตรวจสอบค่าวันที่ใน: `|accessdate=` และ `|date=` (help)
**ดูริน** เป็นนามของกษัตริย์คนแคระในปกรณัมชุดมิดเดิลเอิร์ธ ของ เจ. อาร์. อาร์. โทลคีน ชื่อ **ดูริน** และชื่ออื่นๆ ของคนแคระ เป็นชื่อที่โทลคีนนำมาจากตำนานนอร์สโบราณ เขาเคยเขียนอรรถาธิบายเรื่องภาษาต่างๆ ไว้ว่า เขาเลือกใช้ภาษาอังกฤษ แทนภาษาเวสทรอนในโลกมิดเดิลเอิร์ธ และใช้ภาษานอร์สโบราณ แทนภาษาของชาวเดล ที่เหล่าคนแคระใช้ในการเรียกชื่อเฉพาะต่างๆ ของตนยามติดต่อสื่อสารกับชนเผ่าอื่น

ดูริน ผู้อมตะ
-------------

**ดูริน ผู้อมตะ** (Durin the Deathless) เป็นหนึ่งในเจ็ดบรรพชนของคนแคระ ที่เทพอาวเลทรงสร้างไว้นับแต่ยุคก่อนยุค และองค์เอรู อิลูวาทาร์ บันดาลให้พวกเขานอนหลับอยู่ใต้ขุนเขาเสียก่อน จนกว่าบุตรของพระองค์จะตื่นขึ้น ขุนเขานั้นคือ เขากุนดาบาด (Gundabad) ตั้งอยู่ทางตอนเหนือของเทือกเขามิสตี้

ดูรินเป็นคนแคระที่ตื่นขึ้นเป็นคนแรกของโลก เขาเดินทางออกจากกุนดาบัดลงมาทางใต้ จนถึงทะเลสาบมิเรอร์เมียร์ จึงได้ก่อตั้งอาณาจักรของคนแคระที่ยิ่งใหญ่ที่สุดบนมิดเดิลเอิร์ธขึ้นที่ใต้เทือกเขามิสตี้ ใกล้กับทะเลสาบมิเรอร์เมียร์แห่งนั้น มีชื่อว่า อาณาจักรคาซัดดูม เป็นอาณาจักรของคนแคระในตระกูล *ลองเบียร์ด* แต่ส่วนใหญ่ตำนานมักเรียกขานถึงพวกเขาว่าเป็น "พลเมืองของดูริน"

ดูริน องค์อื่นๆ
---------------

ตามความเชื่อของเผ่าคนแคระ บรรพชนของพวกเขาเมื่อสิ้นชีวิตไปแล้ว จะกลับมาเกิดใหม่เป็นบุตรหลานในตระกูลเดิมของตนอีก คนแคระจึงนิยมตั้งชื่อบุตรหลานซ้ำกับชื่อของบรรพชนของตน เป็นดูรินที่ 2, ดูรินที่ 3 เป็นต้น ชื่อ "ดูริน" ได้เป็นชื่อของกษัตริย์คนแคระรวมทั้งสิ้น 7 พระองค์ รวมทั้ง ดูริน ผู้อมตะ

กษัตริย์ดูริน ที่มีบทบาทสำคัญ มีดังนี้

* **ดูรินที่สาม** ทรงเป็นกษัตริย์คนแคระในช่วงกลางยุคที่สอง และเป็นผู้ครอบครอง แหวนแห่งคนแคระ เป็นคนแรก โดยได้รับเป็นของขวัญมาจาก เคเลบริมบอร์ พระองค์ทรงนำทัพคนแคระเข้าร่วมในศึกเอเรกิออน แต่ไม่สามารถเอาชนะทัพเซารอนได้ ต้องล่าถอยกลับไปยังคาซัดดูม หลังจากนั้นก็เป็นจุดเริ่มต้นของความตกต่ำของอาณาจักรคนแคระ
* **ดูรินที่สี่** ทรงปกครองอาณาจักรในตอนปลายยุคที่สองถึงต้นยุคที่สาม เป็นผู้นำทัพคนแคระเข้าร่วมในสมรภูมิทุ่งดาร์กอลัด
* **ดูรินที่หก** ทรงปกครองอาณาจักรในช่วงกลางยุคที่สาม ในยุคของพระองค์ พวกคนแคระขุดเหมืองหาแร่มิธริลลงไปลึกมากจนถึงที่ซ่อนตัวของ บัลร็อก ทำให้มันออกมาอาละวาด และสังหารพระองค์ในปีที่ 1980 นับเป็น "ดูริน" คนแรก ที่ถูกสังหารสิ้นพระชนม์ และบัลร็อกก็ได้สมญาว่า "ยมทูตแห่งดูริน" มานับแต่นั้น เหตุการณ์ครั้งนี้เรียกว่าเป็น "วิกฤติการณ์ปี 1980" (ปีเดียวกันกับเหตุการณ์โศกนาฏกรรมรักอัมรอธ-นิมรอเดล) นาอิน โอรสของพระองค์ได้ขึ้นเป็นกษัตริย์คนแคระต่อ แต่ก็ถูกสังหารในปีถัดมา หลังจากยุคสมัยของพระองค์ อาณาจักรคาซัดดูมก็ถูกทิ้งร้าง
* **ดูรินที่เจ็ด** เป็น ดูริน องค์สุดท้าย ทรงเป็นโอรสของกษัตริย์ธอรินที่สาม แห่งเอเรบอร์ ทรงปกครองอาณาจักรคนแคระในช่วงต้นยุคที่สี่ และทรงนำประชาชนของพระองค์กลับมายังคาซัดดูม หลังจากสงครามแหวนสิ้นสุดไปแล้วหลายปี เมื่อโลกอาร์ดามีอายุมากขึ้น เผ่าพันธุ์ของคนแคระก็เสื่อมถอยลงและสูญหายไปในที่สุด

อ้างอิง
-------

* เจ. อาร์. อาร์. โทลคีน, ประวัติศาสตร์มิดเดิลเอิร์ธ เล่ม 12, ว่าด้วย *The People of Middle-earth*
**คนในอากาศ (FAR AWAY)** เป็นซิงเกิลของนัน-สุนันทา ยูรนิยม ในปี พ.ศ. 2559 สังกัดค่ายเพลงบ็อกซ์มิวสิก ในเครือมิวสิกมูฟเอนเตอร์เทนเมนต์ ประพันธ์คำร้องโดย สุนันทา ยูรนิยม ,สุดเขต จึงเจริญ ,อนันต์ ดาบเพ็ชรธิกรณ์ แต่งทำนองโดย สุนันทา ยูรนิยม ,เพิ่มศักดิ์ พิสิษฐ์สังฆการ ,สุดเขต จึงเจริญ ,อนันต์ ดาบเพ็ชรธิกรณ์ และเรียบเรียงโดย เพิ่มศักดิ์ พิสิษฐ์สังฆการ เพลงนี้ออกจำหน่ายในวันที่ 26 พฤษภาคม พ.ศ. 2559

เพลงนี้พูดถึง ความรู้สึกของคนๆ หนึ่ง ที่รู้สึกเหมือนตัวเองเป็นแค่เพียงอากาศที่อีกฝ่ายไม่เคยมองเห็น จึงพยายามทำทุกทางเพียงเพื่อให้คนๆ นั้นได้หันมามองและสนใจบ้าง แต่สุดท้ายก็อาจจะกลายเป็นเพียงอากาศ ที่คงไม่มีวันมองเห็น ด้วยเนื้อหาผสมกับซาวน์ที่ลงตัว จึงทำให้เพลง คนในอากาศ ถูกใจเหล่าคนที่ไร้ตัวตน ในสายตาของคนที่ตัวเองรักอยู่เสมอ

การตอบรับ
---------

ชาร์ต

| ชาร์ต (พ.ศ. 2559) | อันดับสูงสุด |
| --- | --- |
| ไอทูนส์สโตร์ไทยแลนด์ ท็อปชาร์ต  | 73 |
| Line Music Thailand Top 100 | 89 |
|

อ้างอิง
-------

1. ↑  นัน สุนันทา กับซิงเกิ้ลใหม่เอาใจคนไร้ตัวตน คนในอากาศ
2. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2016-05-15. สืบค้นเมื่อ 2016-06-09.
อินฟันเตมิเกล ดยุกแห่งวีเซว (อังกฤษ: Infante Miguel, Duke of Viseu)

พระประวัติ
----------

อินฟันเตมิเกล ดยุกแห่งวีเซว ประสูติ 3 ธันวาคม พ.ศ. 2489 ณ แบร์น สวิตเซอร์แลนด์ เป็นพระโอรสพระองค์รองใน เจ้าชายดูอาร์เต นูโน ดยุกแห่งบรากันซา และ เจ้าหญิงมาเรีย ฟรานซิสกา ดัชเชสแห่งบรากันซา โดยเมื่อแรกประสูติทรงอยู่ลำดับที่ 2 ถัดจาพระเชษฐา แต่เมื่อพระเชษฐาสมรสและมีพระบุตรพระองค์จึงอยู่ลำดับที่ 4 ในการอ้างสิทธิราชบัลลังก์ ถัดจาพระภาติยะทั้ง 3 โดยพระองค์ทรงจบการศึกษาจากมหาวิทยาลัยลิสบอน

ในปี พ.ศ. 2493 โปรตุเกสได้ยกเลิกกฎหมายให้ครอบครัวพระองค์ซึ่งประกอบด้วย พระบิดา พระมารดา พระเชษฐา พระองค์และพระอนุชาเดินทางกลับประเทศ ต่อมา พ.ศ. 2495 สามารถกลับมาโปรตุเกสได้ทุกพระองค์ดังเดิม

พระกรณียากิจ
------------

อินฟันเตมิเกล ดยุกแห่งวีเซว ไม่ทรงสมรส พระองค์ทรงเป็นโสด ทรงปฏิบัติพระกรณียากิจในฐานะพระราชวงศ์อวุโสแห่งโปรตุเกส โดยในปี พ.ศ. 2554 ทรงจัดนิทรรศกาลงานศิลปะชื่อว่า **AldoVist Art Luso-Brazilia** ซึ่งงานศิลปะนี้เป็นการเชื่อมสัมพันธไมตรีระหว่าง โปรตุเกส และ บราซิล ซึ่งงานดังกล่าวจัดขึ้นใน รัฐมีนัสเชไรส์ ประเทศบราซิล ทั้งนี้พระองค์ยังทรงเป็นจิตกรที่มีผลงานมากมายอีกด้วย

ที่ประทับ
---------

พระองค์ประทับอยู่ใน คฤหาสน์เมืองเนส ณ วีเซว ซึ่งเป็นคฤหาสน์ที่สร้างในคริสต์ศตวรรษที่ 14

พระอิสริยยศ
-----------

* 3 ธันวาคม พ.ศ. 2489 - ปัจจุบัน = อินฟันเตมิเกล ดยุกแห่งวีเซว ( His Highness The Duke of Viseu)

เหรียญในพระองค์
---------------

* ราชอาณาจักรโปรตุเกส Grand Cross of the Order of the Immaculate Conception of Vila Viçosa
* รัฐอธิปไตยทหารออร์เดอร์ ออฟ มอลตา Bailiff Grand Cross of Honour and Devotion of the Sovereign Military Order of Malta
* ราชอาณาจักรซิซิลีทั้งสอง Bailiff Grand Cross of Justice of the Sacred Military Constantinian Order of Saint George
* ราชอาณาจักรซิซิลีทั้งสอง Knight of the Order of Saint Januarius
* Grand Cross of  The Order of the Eagle of Georgia and the Seamless Tunic of Our Lord Jesus Christ



1. ↑  Membership of the Constantinian Order เก็บถาวร 5 มีนาคม 2012 ที่ เวย์แบ็กแมชชีน
2. ↑  Distinguished Members เก็บถาวร 1 กรกฎาคม 2015 ที่ เวย์แบ็กแมชชีน
คลองโดตมโบริในช่วงกลางวัน

**โดตมโบริ** (ญี่ปุ่น: 道頓堀; โรมาจิ: *Dōtonbori* หรือ *Dōtombori*) เป็นย่านการท่องเที่ยวและการค้าที่สำคัญแห่งหนึ่งของนครโอซากะ มีลักษณะเป็นถนนเส้นเดียวเลียบขนานกับคลองโดตมโบริตั้งแต่สะพานโดตมโบริบะชิไปจนถึงสะพานนิปปงบะชิในเขตนัมบะของโอซากะ โดตมโบริเป็นที่รู้จักโดยทั่วไปจากการที่มีโรงภาพยนตร์ในสมัยโบราณ (ปัจจุบันไม่มีหลงเหลือแล้ว) มีร้านค้า ร้านอาหาร และป้ายโฆษณานีออนที่โด่งดัง โดยเฉพาะป้ายโฆษณานีออนของกูลิโกะ บริษัทผลิตขนมยักษ์ใหญ่ของญี่ปุ่น

ประวัติศาสตร์
-------------

โดตมโบริในทศวรรษ 1930
โดตมโบริ เป็นถนนที่มีประวัติศาสตร์ยาวนาน ย้อนกลับไปตั้งแต่ ค.ศ. 1612 เมื่อ ยาซูอิ โดตง พ่อค้าท้องถิ่นเริ่มขุดขยายแม่น้ำอูเมซุที่ไหลจากตะวันออกไปตะวันตก หวังจะช่วยเพิ่มรายได้จากการค้าขายในแถบนั้นด้วยการขุดคลองเชื่อมต่อกับแม่น้ำสองสายย่อยที่ไหลจากเหนือลงใต้ของแม่น้ำโยโดะ โครงการของพ่อค้าโดตงต้องหยุดชะงักไปเมื่อเสียชีวิตจากการรบในศึกการล้อมโอซะกะเพื่อปกป้องโทโยโตมิ ฮิเดโยริ แต่หลานชายของพ่อค้าโดตงได้สานต่อเจตนารมณ์และขุดคลองจนสำเร็จในปี ค.ศ. 1615 ทาดากิ มัตสึไดระ ผู้ปกครองคนใหม่ประจำปราสาทโอซากะจึงได้ตั้งชื่อคลองและถนนเลียบคลองว่า "โดตมโบริ" (*โบริ* มาจากคำว่า *โฮริ* ที่แปลว่า "คลอง" หรือ "คูเมือง") แม้ว่าชายที่ชื่อ "โดตง" จะเสียชีวิตไปตั้งแต่ศึกระหว่างสองผู้ปกครองญี่ปุ่นในครานั้น

ในปี ค.ศ. 1621 รัฐบาลโชกุนโทกูงาวะได้วางโครงสร้างเมืองใหม่ ออกแบบให้โดตมโบริเป็นแหล่งบันเทิงของโอซากะ จากนั้นใน ค.ศ. 1662 ก็มีโรงละครคาบูกิและโรงละครบุนรากุตั้งขึ้น ตลอดจนโรงละครหุ่นทาเกดะ คารากูริ ที่มีเอกลักษณ์โดดเด่น ร้านอาหารและคาเฟ่ต่างก็ทยอยเปิดเพื่อรองรับการหลั่งไหลมาของนักท่องเที่ยวตลอดจนนักท่องราตรีในยามค่ำคืนของโอซากะ

โรงละครต่าง ๆ ได้รับความเสียหายอย่างหนักในช่วงสงครามโลกครั้งที่ 2 และปัจจุบันก็ไม่มีหลงเหลือให้เห็นแล้ว

จุดท่องเที่ยวที่มีชื่อเสียง
---------------------------

* **ป้ายหนุ่มกูลิโกะ**: เริ่มติดตั้งเมื่อ ค.ศ. 1935 เป็นป้ายไฟนีออนรูปนักกรีฑาวิ่งบนลู่วิ่งอันเป็นสัญลักษณ์ของกูลิโกะ สัญลักษณ์นี้ถูกเปลี่ยนอยู่หลายครั้ง เช่น ช่วงฟุตบอลโลก 2002[*โปรดขยายความ*] และปัจจุบัน[*เมื่อไร?*]ก็เปลี่ยนให้เป็นการแสดงการสนับสนุนทีมเบสบอล ฮันชิง ไทเกอร์ส ที่โด่งดังของเมือง
* **คูอิดาโอเระ ทาโร**: หน้าร้านคูอิดาโอเระ (Cui-daore) มีตุ๊กตาจักรกลรูปตัวตลกตีกลอง นำมาแสดงเพื่อเรียกลูกค้าเป็นครั้งแรกใน ค.ศ. 1950 ปัจจุบันร้านอาหารได้ปิดไปแล้ว แต่ตุ๊กตาจักรกลยังตั้งอยู่ใกล้บริเวณเดิม
* **ปูยักษ์คานิโดรากุ**:  ปูจักรกลยักษ์ขนาด 6 เมตรครึ่ง ตั้งอยู่หน้าร้านอาหารคานิโดรากุ สามารถขยับแขนและลูกตาได้ ติดตั้งครั้งแรกในปี ค.ศ. 1960 สีสันโดดเด่นโดยเฉพาะเวลากลางคืน

* คูอิดาโอเระ ทาโรคูอิดาโอเระ ทาโร
* ปูยักษ์คานิโดรากุปูยักษ์คานิโดรากุ
* ปลาปักเป้าแห่งร้านซูโบระปลาปักเป้าแห่งร้านซูโบระ

อ้างอิง
-------

1. ↑  "大阪府大阪市中央区の町丁・字一覧". 人口統計ラボ. สืบค้นเมื่อ 2019-10-04.
2. ↑  "住民基本台帳人口・外国人人口". 大阪市. 2019-07-26. สืบค้นเมื่อ 2019-10-04.
3. ↑  "道頓堀の郵便番号". 日本郵便. สืบค้นเมื่อ 2019-08-15.
4. ↑  "道頓堀の郵便番号". 日本郵便. สืบค้นเมื่อ 2019-08-15.
5. ↑  "市外局番の一覧". 総務省. สืบค้นเมื่อ 2019-06-24.
6. ↑  Dourakuคานิโดรากุ
โดนาทุส ลันท์กราฟแห่งเฮ็สเซิน (อังกฤษ: His Royal Highness Donatus, Landgrave of Hesse) ประสูติเมื่อวันที่ 17 ตุลาคม ค.ศ. 1966 ณ คีล ประเทศเยอรมนีตะวันตก เป็นพระโอรสใน โมริทซ์ ลันท์กราฟแห่งเฮ็สเซิน และ เจ้าหญิงทาทีอานาแห่งไซน์-วิทเกินชไตน์-แบร์เลอบวร์ค เป็นพระราชปนัดดาใน พระเจ้าวิตโตรีโอ เอมานูเอเลที่ 3 แห่งอิตาลี พระญาติชั้นที่ 2 ใน เจ้าชายวิตตอรีโอ เอมานูเอเล เจ้าชายแห่งเนเปิลส์ โดยทรงสืบเชื้อสายมาจาก สมเด็จพระราชินีนาถวิกตอเรีย ทำให้ทรงมีสิทธิในการสืบราชบัลลังก์อังกฤษ เป็นพระญาติชั้นที่ 3 ใน สมเด็จพระราชินีนาถเอลิซาเบธที่ 2 แห่งสหราชอาณาจักร

เสกสมรส
-------

โดนาทุส เจ้าชายและลันท์กราฟแห่งเฮ็สเซิน ทรงเสกสมรสกับ เคาน์เตสฟลอเรีย ฟอน ฟาเบอร์-คาสเท็ล เมื่อวันที่ 25 เมษายน ค.ศ. 2003 ในขณะที่พิธีเสกสมรสจัดขึ้นแบบทางการเมื่อวันที่ 17 พฤษภาคม ปีเดียวกัน โดยมีผู้ร่วมงานที่เป็นสมาชิกพระราชวงศ์ อาทิ เจ้าหญิงการอลีน เจ้าหญิงแห่งฮันโนเฟอร์ เจ้าหญิงเบเนดิกเทอแห่งเดนมาร์ก โกลรีอา เจ้าหญิงแห่งทวร์นและทักซิส มีพระยุตรดังนี้

1. เจ้าหญิงพอลลีน
2. โมริทซ์ เจ้าชายรัชทายาทแห่งเฮ็สเซิน
3. เจ้าชายออกัส

ที่ประทับ
---------

* Fasanerie Palace near Fulda, HesseFasanerie Palace near Fulda, Hesse
* Schlosshotel Kronberg near Frankfurt, HesseSchlosshotel Kronberg near Frankfurt, Hesse
* Grandhotel Hessischer Hof in FrankfurtGrandhotel Hessischer Hof in Frankfurt
* Schloß Wolfsgarten near FrankfurtSchloß Wolfsgarten near Frankfurt
* Panker EstatePanker Estate

อ้างอิง
-------

* "Hessen-Prinz heiratet Faber-Castell-Gräfin". Stern. 18 May 2003. Archived from the original on 16 January 2013. Retrieved 17 November 2012.
* Genealogisches Handbuch des Adels; Furstlich Hauser Band XVI. Limburg-an-der-Lahn, Germany: C. A. Starke. 2001. pp. 24–25, 33. ISBN 3-7980-0824-8.
* "Mariage chez les Faber-Castell". PurePeople.com. 28 May 2012. Retrieved 16 November 2012.
**มิเรด** (mired) เป็นหน่วยวัดของค่าอุณหภูมิสีผกผัน (ส่วนกลับของค่าอุณหภูมิสี) เหตุผลในการใช้ค่าอุณหภูมิสีผกผันแทนอุณหภูมิสีคือเพื่อให้ความแตกต่างของตัวเลขเป็นสัดส่วนกับความแตกต่างของสี (ดังรูป)

|  |  |
| --- | --- |
|  ความสัมพันธ์ระหว่างอุณหภูมิสีในหน่วยเคลวินกับสี ระยะห่างระหว่างเส้นขีดมีความแตกต่างกันมาก |  ความสัมพันธ์ระหว่างอุณหภูมิสีผกผันในหน่วยมิเรดกับสี จะเห็นว่าเส้นขีดมีระยะห่างเกือบเท่าๆ กัน |

หน่วย SI ของอุณหภูมิสีผกผันคือ K-1 (ต่อ เคลวิน) มิเรดคือ 10-6 เท่า (หนึ่งในล้าน) ของค่านั้น กล่าวอีกนัยหนึ่งถ้าคูณส่วนกลับของอุณหภูมิสีในหน่วยเคลวินด้วย 1,000,000 จะได้อุณหภูมิสีผกผันในหน่วยมิเรด

คำว่า *mired* มาจากคำว่า *micro* (ไมโคร) + reciprocal (ส่วนกลับ) + *degree* (องศา) นอกจากนี้ยังอาจเรียกอีกอย่างว่า mirek ซึ่งมาจากการใช้คำว่า kelvin (เคลวิน) แทน degree

ตัวอย่างการใช้ เช่น ท้องฟ้าสีฟ้าที่มีอุณหภูมิสี 25,000 K จะเท่ากับ 40 มิเรด และแฟลชถ่ายภาพที่มีอุณหภูมิสี 5,000 K เท่ากับ 200 มิเรด

มิเรดมีประโยชน์อย่างมากสำหรับในการวัดอุณหภูมิสีในการถ่ายภาพ นอกจากนี้ยังมีการใช้ในหน่วย เดกามิเรด (decamired) ซึ่งเท่ากับ 10 มิเรด

ความแตกต่างของมิเรดสามารถวัดได้ง่ายด้วยโนโมแกรม
**สัญญาเช่า** (อังกฤษ: lease agreement) เป็นสัญญาที่ผู้เป็นเจ้าของให้ผู้เช่าได้ใช้สินทรัพย์ของตน ซี่งเมื่อมองลึกลงไปสัญญาเช่านั้นจะแจกแจงชนิดของสินทรัพย์ได้เป็น 2 ประเภทคือสินทรัพย์ที่จับต้องได้ เช่นการเช่าที่ดิน หรือสิ่งของอื่นๆ และสินทรัพย์ที่จับต้องไม่ได้ เช่น สัญญาเช่าโปรแกรมคอมพิวเตอร์หรือคลื่นความถี่วิทยุ สัญญาเช่ามักจะระบุช่วงเวลาเช่า ส่วนใหญ่มักจะเป็นการทำสัญญาแบบเดือนต่อเดือน

**ข้อตกลงทั่วไป**

สัญญาเช่าเป็นสัญญาทางกฎหมายและบังคับใช้กับทุกฝ่ายที่เกี่ยวข้องภายใต้เงื่อนไขกฎของสัญญา สัญญาเช่าแบบเฉพาะเจาะจง อาจจะมีคำสั่งที่เฉพาะเจาะจงในเรื่องนั้นๆ ขึ้นชนิดและประเภทของสัญญาเช่าที่คู่สัญญาทั้ง 2 ฝ่ายได้กระทำขึ้น

**องค์ประกอบทั่วไป:**

* ชื่อของผู้ทำสัญญาทั้ง 2 ฝ่าย
* วันที่เริ่มต้นและระยะเวลาของสัญญา
* ระบุวัตถุที่เฉพาะเจาะจงของสัญญาเช่า
* กำหนดเงื่อนไขที่ใช้ในกรณีการต่ออายุหรือไม่ต่ออายุ
* กำหนดรูปแบบการชำระเงิน (เงินก้อนหรือชำระเป็นงวดๆ)
* กำหนดบทบัญญัติสำหรับการเช่าสินค้าและการชำระคืน
* กำหนดและอธิบายเงื่อนไขพิเศษ (ในกรณีที่เป็นสัญญษเช่าเฉพาะเจาะจง)

*อาจจะมีเงื่อนไขเฉพาะอื่น ๆ วางอยู่บนคู่สัญญาทั้งสองฝ่ายเช่น*
การประกันสินค้าในกรณีสูญเสีย
การกำจัดการใช้งานสินค้า
ระบุบุคคลที่มีหน้าที่รับผิดชอบในการบำรุงรักษา

**ประเภทของสัญญาเช่า**

**สัญญาเช่าระยะยาว** 
สัญญาเช่าระยะยาวนั้น เป็นสัญญาเช่าที่มีกำหนดระยะเวลาเริ่มต้นและสิ้นสุดที่แน่นอน สัญญาเช่าประเภทนี้เมื่อครบกำหนดแล้วสัญญาเช่าจะสิ้นสุดลงทันทีโดยไม่ต้องแจ้งให้ทราบล่วงหน้า 

**สัญญาเช่าตามช่วงระยะเวลา**
สัญญาเช่าประเภทนี้ จะกำหนดระยะเวลาแบบปีต่อปี เดือนต่อเดือน หรือสัปดาห์ต่อสัปดาห์ เมื่อใกล้ถึงระยะเวลาที่กำหนดทั้งสองฝ่ายสามารถยกเลิกสัญญาได้ แต่ต้องแจ้งให้อีกฝ่ายหนึ่งทราบล่วงหน้าโดยไม่ก่อให้เกิดภาระผูกพันใดๆ 

**สัญญาเช่าไม่กำหนดระยะเวลา**
สัญญาเช่าประเภทนี้ เป็นสัญญาที่ทั้งสองฝ่ายสามารถยกเลิกเมื่อไรก็ได้ ไม่มีการกำหนดระยะเวลาที่แน่ ขึ้นอยู่กับความพึงพอใจของทั้ง 2 ฝ่ายเป็นสำคัญ

**สัญญาเช่าแบบการผ่อนปรน**
สัญญาเช่าแบบการผ่อนปรน หมายถึงสัญญาเช่าที่หมดอายุการเช่าแล้วแต่ผู้เช่ายังคงครอบครองสิ่งที่เช่าต่อไป และผู้ให้เช่าก็ไม่ได้ทักท้วงหรือให้คำยินยอมแต่อย่างใด แต่หากผู้ให้เช่าแสดงความยินยอมใช้เช่า ก็จะเป็นการทำสัญญาเช่าแบบระยะยาวหรือตามช่วงระยะเวลาต่อไป

อ้างอิง
-------
**เฮย์เดน เลสลี แพนิตเทียร์** (อังกฤษ: Hayden Lesley Panettiere) เกิดวันที่ 21 สิงหาคม ค.ศ. 1989 เป็นนักแสดง,นางแบบและนักร้องชาวอเมริกัน และยังเคยถูกเสนอชื่อเข้าชิงรางวัลแกรมมี อีกด้วย ผลงานที่ทำให้เธอเป็นที่รู้จักเป็นอย่างดี คือเรี่อง *ฮีโร่ส์* เฮย์เดนรับบทเป็น แคลร์ เบนเนท เชียร์ลีดเดอร์ประจำโรงเรียนที่มีความสามารถพิเศษในการสร้างเซลล์ขึ้นมาใหม่

ประวัติ
-------

#### ครอบครัว

เฮย์เดนเกิดที่นิวยอร์ก แม่ของเธอคือ เลสลี่ย์ อาร์. โวเจล เป็น นักแสดงโอเปร่าชื่อดัง ส่วนคุณพ่อคือ อลัน แอล."สคิพ" พาเนทเทียร์ เป็นพนักงานดับเพลิง เธอยังมีน้องชายอีกคน ชื่อ เจนเซน พาเนทเทียร์ (เกิดปี 1994) ซึ่งชอบในอาชีพการแสดงแบบพี่สาว ปัจจุบัน เจนเซน น้องชายของเธอเสียชีวิตแล้ว ด้วยโรคภาวะแทรกซ้อนของลิ้นหัวใจเออร์ติก ในวัย 28 ปี เมื่อวันที่ 19 กุมพาพันธ์ ค.ศ. 2023

#### การศึกษา

เฮย์เดนเรียนชั้นมัธยมต้นที่ โรงเรียนเซาธ์ ออเร็นจ์ทาวน์ ตั้งแต่ เกรด 7 ในการเรียนระดับมัธยมปลายนั้น เฮย์เดนจบโดยการเรียนทางบ้าน (โฮมสคูล) และหลังจากจบมัธยมปลายเธอไม่ได้เลือกที่จะศึกษาต่อในระดับมหาวิทยาลัย แต่เลือกที่จะเป็นนักแสดง อย่างไรก็ตามเธอก็ยังสนใจที่จะเรียนหนังสือต่อเช่นกัน

ชีวิตส่วนตัว
------------

ในปี ค.ศ. 2006 เฮย์เดนเริ่มคบหากับ นักแสดงจากเรื่อง *Laguna Beach: The Real Orange County* สเตฟาน คอลเลทติ แต่ทั้งคู่ก็แยกทางกันในเดือนกันยายน ค.ศ. 2007 และ ในเดือนธันวาคมของปีเดียวกัน มีรายงานข่าวว่า เฮย์เดนกำลังคบหากับ ไมโล เวนทิมิกเลีย นักแสดงร่วมจากเรื่อง *ฮีโร่ส์* ก่อนจะเลิกรากันในเดือนกุมภาพันธ์ ค.ศ. 2009 ปัจจุบัน เฮย์เดนได้หมั้นหมายกับวลาดิเมียร์ คริสโก้ ยอดนักชกรุ่นเฮฟวี่เวทชาวยูเครน ทั้งคู่ได้ให้กำเนิดบุตรสาวชื่อKaya

อ้างอิง
-------

1. ↑  Hayden Panettiere Biography (1989-)
2. ↑  *Hayden Panettiere*. People.com.
3. ↑  Hayden Panettiere (2007-08-31). "The Chris Moyles Show" (Interview). สัมภาษณ์โดย Chris Moyles. `{{cite interview}}`: `|access-date=` ต้องการ `|url=` (help); ไม่รู้จักพารามิเตอร์ `|program=` ถูกละเว้น (help)
4. ↑  Report: Hayden Panettiere, 'Heroes' Co-Star Milo Ventimiglia DatingFoxnews.com
5. ↑  Hayden Panettiere & Milo Ventimiglia Split เก็บถาวร 2010-07-29 ที่ เวย์แบ็กแมชชีนPeople.com

คอมมอนส์ มีภาพและสื่อเกี่ยวกับ:  
**เฮย์เดน แพนิตเทียร์**
Map of world cannabis laws for medical use
**สถานะตามกฎหมายของกัญชาในแต่ละประเทศ   
กัญชาในกัมพูชาเป็นสารเสพติดผิดกฎหมาย**

---

  ถูกกฎหมายหากใช้ทางการแพทย์
  ถูกกฎหมายทุกกรณี

**กัญชาในประเทศกัมพูชา** (កញ្ឆា; /kɑñchaa/) เป็นยาเสพติดผิดกฎหมาย แต่การควบคุมและการบังคับใช้กฎหมายไม่ได้มีความเข้มงวดนัก ร้านอาหารหลายแห่งในกรุงพนมเปญ นครเสียมราฐ และเมืองพระสีหนุ มีการขายอาหารที่ปรุงด้วยกัญชา หรือเป็นเครื่องเคียงเสิร์ฟขายพร้อมอาหาร นักท่องเที่ยวจากหลายประเทศนิยมไปเสพย์กัญชาในประเทศกัมพูชา แม้ว่าผิดกฎหมาย แต่ก็จะไม่มีการจับกุมหากมีการจ่ายเงินเพื่อหลีกเลี่ยงการถูกจับกุม

กัญชาเข้ามาในเอเชียตะวันออกเฉียงใต้ในช่วงคริสต์ศตวรรษที่ 16 และใช้ในส่วนของการแพทย์และใช้ประกอบอาหาร และมีการปลูกและขายในประเทศกัมพูชา จนกระทั่งในปี พ.ศ. 2504 (ค.ศ. 1961) ตามอนุสัญญาว่าด้วยยาเสพติดให้โทษ ค.ศ.1961 และ พ.ศ. 2531 (ค.ศ. 1988) อนุสัญญาสหประชาชาติว่าด้วยการต่อต้านการลักลอบค้ายาเสพติดและวัตถุที่ออกฤทธิ์ต่อจิตและประสาท กัญชาถือว่าเป็นสารเสพย์ติดผิดกฎหมายแต่ก็ไม่มีการบังคับกฎหมายในการห้ามปลูกหรือห้ามจำหน่าย

รูปแบบการขายที่นิยมได้แก่ พิซซ่าหน้ากัญชาเป็นการใส่ส่วนผสมโรยหน้าพิซซ่าเพิ่มเติมจากส่วนผสมปกติและน้ำผลไม้ปั่นผสมกัญชาเป็นการใส่กัญชาเพิ่มเข้าไปในน้ำผลไม้ปั่น อาทิ น้ำมะม่วงปั่น น้ำกล้วยปั่น น้ำมะนาวปั่น โดยขายให้กับนักท่องเที่ยวตามร้านอาหารทั่วไปอย่างเสรีโดยเฉพาะในเมืองท่องเที่ยว

อ้างอิง
-------

1. ↑  "Law on Drug Management (Drug Control)". *Council for the Development of Cambodia*. คลังข้อมูลเก่าเก็บจากแหล่งเดิมเมื่อ 2021-08-03. สืบค้นเมื่อ 16 July 2017. Article 2: Except for the cases of the article 14, the cultivation of opium poppy, cocoa plants, cannabis indica and cannabis sativa in the Kingdom of Cambodia, shall be prohibited.
2. ↑  Soenthrith, Saing (15 March 2013). "Foreigners Arrested in Siem Reap Marijuana Bust" (ภาษาอังกฤษ). Phnom Penh Post. คลังข้อมูลเก่าเก็บจากแหล่งเดิมเมื่อ 2017-09-08. สืบค้นเมื่อ 16 July 2017. Police in Siem Reap City on Tuesday arrested 18 people, including 14 foreign nationals, during raids on two establishments, where they confiscated a stash of marijuana and an as-yet-unidentified powder, police said.
3. ↑  Goldberg, Lina. "Recreational drugs in Cambodia". *Move To Cambodia*. สืบค้นเมื่อ 16 July 2017. Foreigners are rarely prosecuted for small amounts of marijuana, but expect to pay a few bribes if you do get caught.
4. ↑  Sidney Cohen (6 December 2012). *The Therapeutic Potential of Marihuana*. Springer Science & Business Media. pp. 3–. ISBN 978-1-4613-4286-1.
5. ↑  "The high life". *phnompenhpost.com*.
6. ↑  "Cannabis Cambodia: smoker's paradise". *cannabisculture.com*.
"แฟนดอม" เปลี่ยนทางมาที่นี่ สำหรับความหมายอื่น ดูที่ แฟนดอม (แก้ความกำกวม)
ผู้แต่งคอสเพลย์เป็นแคตนิส เอฟเวอร์ดีน ในงานมอนทรีออลคอมิกคอน เดือนกรกฎาคม ค.ศ. 2015
**โลกของผู้หลงใหล** (อังกฤษ: fandom) เป็นพื้นที่ทางวัฒนธรรมย่อยที่ประกอบด้วยผู้หลงใหลที่มีความร่วมรู้สึกและความเป็นมิตรสหายกับผู้หลงใหลคนอื่น ๆ ซึ่งมีความสนใจร่วมกัน โดยทั่วไปแล้ว บรรดาผู้หลงใหลจะสนใจแม้กระทั่งรายละเอียดเล็ก ๆ น้อย ๆ ของสิ่งที่เป็นศูนย์กลางของโลกของกลุ่มตน และใช้เวลาและพลังงานในระดับนัยสำคัญไปกับความสนใจของพวกเขาซึ่งมักเป็นส่วนหนึ่งของเครือข่ายสังคมที่มีการปฏิบัติเฉพาะ (โลกของผู้หลงใหล) นี่คือสิ่งที่แยกผู้นิยมชมชอบอย่างหลงใหลออกจากผู้นิยมชมชอบที่มีความสนใจแบบผิวเผิน

โลกของผู้หลงใหลสามารถเติบโตขึ้นได้จากด้านใด ๆ ก็ตามของความสนใจหรือกิจกรรมของมนุษย์ หัวข้อความสนใจของผู้หลงใหลอาจจำกัดอยู่ในวงแคบโดยมุ่งเน้นไปที่บางสิ่งบางอย่าง (เช่น ผู้มีชื่อเสียงแต่ละคน) หรือขยายออกไปในวงกว้างโดยครอบคลุมงานอดิเรก ประเภทดนตรี/ภาพยนตร์/วรรณกรรม และแฟชั่นทั้งหมดเป็นต้น แม้ว่าในปัจจุบันเราจะใช้ศัพท์นี้กับกลุ่มบุคคลที่หลงใหลในหัวเรื่องใด ๆ ก็ตาม แต่ศัพท์นี้ก็มีรากมาจากกลุ่มผู้คลั่งไคล้กีฬาต่าง ๆ พจนานุกรมของเมร์เรียม-เว็บสเตอร์สืบร่องรอยการใช้ศัพท์นี้ย้อนไปได้ถึง ค.ศ. 1903

*โลกของผู้หลงใหล* ในฐานะที่เป็นศัพท์ศัพท์หนึ่งอาจใช้ในความหมายอย่างกว้างเพื่อกล่าวถึงเครือข่ายสังคมของโลกของผู้หลงใหลแต่ละโลกที่เชื่อมต่อระหว่างกัน[*คลุมเครือ*] ซึ่งหลายโลกซ้อนเหลื่อมกัน มีงานชุมนุมขนาดใหญ่จำนวนหนึ่งที่ตอบสนองความต้องการของโลกของผู้หลงใหลในความหมายอย่างกว้างนี้ โดยรองรับความสนใจภาพยนตร์ การ์ตูน รายการโทรทัศน์ คอสเพลย์ และโอกาสในการซื้อขายสินค้าที่เกี่ยวเนื่อง งานชุมนุมประจำปีอย่างคอมิก-คอนอินเตอร์แนชนัล, วันเดอร์คอน, แดรกันคอน และนิวยอร์กคอมิกคอนเป็นตัวอย่างของงานชุมนุมที่เป็นที่รู้จักกันดีและมีผู้เข้าร่วมจำนวนมากซึ่งรองรับโลกของผู้หลงใหลที่ซ้อนเหลื่อมกัน

อ้างอิง
-------

1. ↑  สำนักงานราชบัณฑิตยสภา. *พจนานุกรมศัพท์นิเทศศาสตร์ ฉบับราชบัณฑิตยสภา.* กรุงเทพฯ : สำนักงานราชบัณฑิตยสภา, 2563, หน้า 46.
2. ↑  "Fandom - Definition of fandom by Merriam-Webster". *merriam-webster.com*.
"**วิ่ง! เมลอส วิ่ง!**" (ญี่ปุ่น: 走れメロス; โรมาจิ: *Hashire Merosu*) เป็นเรื่องสั้นของญี่ปุ่น ประพันธ์โดยโอซามุ ดาไซ ตีพิมพ์ในปี ค.ศ. 1940 ได้กลายมาเป็นบทอ่านในแบบเรียนที่แพร่หลายในโรงเรียนของญี่ปุ่น

"วิ่ง! เมลอส วิ่ง!" เป็นเรื่องราวที่ดัดแปลงมาจากลำนำนิทานของฟรีดริช ชิลเลอร์เรื่อง *Die Bürgschaft* เล่าเรื่องราวของ Moerus และ Selinuntius (ซึ่งมีการยืมชื่อมาใช้เป็นชื่อตัวละครของดาไซด้วย) อันมีต้นแบบมาจาก Damon และ Pythias ลำนำนิทานของชิลเลอร์มีเรื่องราวอิงจากตำนานกรีกโบราณที่เขียนโดยนักเขียนชาวโรมัน Gaius Julius Hyginus.

สาระสำคัญอันโดดเด่นของเรื่อง "วิ่ง! เมลอส วิ่ง!" คิอเรื่องของมิตรภาพอันมั่นคง เมลอสที่เป็นตัวละครหลักแม้จะเผชิญกับความยากลำบากก็พยายามอย่างเต็มที่เพื่อช่วยชีวิตเพื่อนของตน และท้ายที่สุดความพยายามของเมลอสก็เกิดผล

เนื้อเรื่อง
-----------

การดัดแปลง
----------

* *Hashire Merosu* (ละครโทรทัศน์, NHK ค.ศ. 1955)
* *Akai tori no kokoro: Nihon meisaku douwa shirīzu Hashire Merosu* (อนิเมะ, ทีวีอาซาฮิ ค.ศ. 1979)
* *Hashire Melos* (อนิเมะ, ฟุจิทีวี ค.ศ. 1981)
* *Hashire Melos!* (ภาพยนตร์อนิเมะ, ค.ศ. 1992)
* *Terebi ehon Hashire Merosu* (อ่านออกเสียงโดยทาโร ยามาโมโตะ ในปี ค.ศ. 2006)
* *Aoi Bungaku ตอนที่ 9–10* (อนิเมะ, ค.ศ. 2009)

อ้างอิง
-------

1. ↑  ดะไซ, โอซามุ. *วิ่ง! เมลอส วิ่ง!*. ใน: *บุงโก รวมเรื่องสั้นของนักเขียนผู้ยิ่งใหญ่แห่งญี่ปุ่น*. นนทบุรี : เจลิท; 2562. หน้า 14
2. ↑  *Project Gutenberg's Poems of The Third Period*, by Frederich Schiller, retrieved on July 21, 2008

แหล่งข้อมูลอื่น
---------------

WikisourceWikisource
วิกิซอร์ซภาษาญี่ปุ่น (にほんご, 日本語) มีข้อมูลต้นฉบับเกี่ยวกับ: 
**走れメロス**

* (ญี่ปุ่น) วิ่ง! เมลอส วิ่ง! ที่ อาโอโซระ บุงโกะ
* (ญี่ปุ่น) วิ่ง! เมลอส วิ่ง! - เขียนเป็นโรมาจิ
**ฝากหัวใจติดปลายนวม** (อังกฤษ: Punch; ฮันกึล: 때려; คำแปล: *ชนะ*) ละครโทรทัศน์สัญชาติเกาหลีใต้ ออกฉายทางสถานีโทรทัศน์เอสบีเอส ระหว่างวันที่ 8 ตุลาคม–27 พฤศจิกายน ค.ศ. 2003 เวลา 21:55 น. ของวันพุธ–พฤหัสบดี ทั้งหมด 16 ตอน ในประเทศไทยออกอากาศครั้งแรกทางสถานีโทรทัศน์ช่อง 7 ในช่วงยอดภาพยนตร์นานาชาติวันเสาร์–อาทิตย์ ออกอากาศระหว่างวันที่ 21 สิงหาคม–25 กันยายน ค.ศ. 2004 เวลา 09:45 น. และออกอากาศอีกครั้งทางช่องเดียวกัน ในวันที่ 18 สิงหาคม ค.ศ. 2011 ทุกวันจันทร์–พฤหัสบดี เวลา 03.00 น.

เนื้อเรื่อง
-----------

จาง ยูเชิล (คิม ควางอิล) ใช้เวลาในช่วงกลางวันออกแข่งขันชกมวย ส่วนเวลากลางคืนเปิดร้านขายอาหาร เพื่อหารายได้เลี้ยงชีวิตตนเอง และ จาง ยูบิน (ชิน มินอา) น้องสาวสุดที่รัก เขาตั้งใจว่าจะต้องเป็นแชมเปียนมวยของเกาหลีให้จงได้ เพื่อที่จะได้เงินมาส่งเสียให้น้องสาวได้เข้าเรียนต่อในมหาวิทยาลัยตามที่เขาหวังไว้

ยูบิน มาให้กำลังใจพี่ชายในการแข่งขันมวยชิงแชมป์ระดับประเทศรายการหนึ่ง และได้พบกับ ลี ฮันเซ (จู จินโม) นักมวยหนุ่มเจ้าสำอางจอมกะล่อน ขวัญใจสาว ๆ โดยบังเอิญ ยูบินรู้สึกไม่ถูกชะตาฮันเซ แต่ในใจลึก ๆ แล้วเธอแอบชื่นชมความเก่งกาจในการต่อสู้ของเขา ด้านฮันเซเองก็รู้สึกประทับใจความสดใสน่ารักของยูบินตั้งแต่แรกพบเช่นกัน

และแล้วฝันของยูเชิลก็เป็นจริง เขาสามารถฝ่าฟันจนเข้ามาถึงรอบชิงชนะเลิศจนได้ แต่ศึกครั้งนี้กลับทำให้ยูเชิลต้องพ่ายแบบหมดท่า สมองของเขาได้รับความกระทบกระเทือนอย่างรุนแรง และอาการทรุดลงจนเสียชีวิตในเวลาต่อมา ยูบินเสียใจมาก โดยไม่รู้เลยว่านักมวยในรอบชิงชนะเลิศครั้งนั้นที่ทำให้พี่ชายของเธอต้องจบชีวิตลงก็คือ ฮันเซชายหนุ่มที่เธอแอบชื่นชมมาตั้งแต่แรกเห็นนั่นเอง 

จนวันหนึ่งเธอได้รับโอกาสจาก โจ ซุงวู (ซอง ซีคยอง) ผู้บริหารบริษัทโฆษณา ที่ตัดสินใจเลือกยูบินและฮันเซมาร่วมงานโฆษณาร่วมกัน ยูบินจะทำอย่างไรถ้ารู้ความจริงทั้งหมดที่เกิดขึ้น

นักแสดง
-------

* ชิน มินอา...จาง ยูบิน
* จู จินโม...ลี ฮันเซ
* ซอง ซีคยอง...โจ ซุงวู
* โซ อีฮยอน...โอห์ เฮมี
* คิม ควางอิล...จาง ยูเชิล
* อิม เซืองเอือง...บอง มีรา

อ้างอิง
-------

1. ↑  "ละคร Punch : ฝากหัวใจติดปลายนวม". สยามโซน. 21 April 2016.
2. ↑  "ผนวก ข รายละเอียดเกี่ยวกับละครเกาหลีที่ออกอากาศทางสถานีโทรทัศน์ฟรีทีวี" (PDF). หอสมุดมหาวิทยาลัยธรรมศาสตร์. 21 April 2016.[*ลิงก์เสีย*]

แหล่งข้อมูลอื่น
---------------

* *Punch* ที่อินเทอร์เน็ตมูวีเดตาเบส